text: Mand trampet i hovedet - I livsfare 
  03 august 2010 kl. 07.59
  En 40-årig mand er i livsfare efter han i nat blev udsat for et groft overfald af fire unge. Han er indlagt på Odense Universitets Hospital, hvor man betegner hans tilstand som "kritisk".  
  Overfaldet fandt sted udenfor værtshuset Anton Pertersen i Torvegade i Esbjerg. Motivet til overfaldet er endnu ukendt. Men fire unge - en kvinde og tre mænd - slog den 40-årige flere gange. Liggende på jorden blev han desuden trampet i hovedet.  
   
  Den 40-årige blev straks efter overfaldet kørt til Sydvestjysk Sygehus i Esbjerg, hvor man konstaterede, at han havde alvorlige kvæstelser i hovedet.
  Han blev derfor overført til Odense Universitets Hospital, hvor man betegner den 40-åriges tilstand som kritisk.
  